CELEX: 22013D0067
Language: lt
Date: 1367539200000
Title: 2013 m. gegužės 3 d. EEE jungtinio komiteto sprendimas Nr. 67/2013, kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)

31.10.2013   
            
            
               LT
            
            
               Europos Sąjungos oficialusis leidinys
            
            
               L 291/24
            
         EEE JUNGTINIO KOMITETO SPRENDIMAS
   Nr. 67/2013
   2013 m. gegužės 3 d.
   kuriuo iš dalies keičiamas EEE susitarimo II priedas (Techniniai reglamentai, standartai, tyrimai ir sertifikavimas)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
   kadangi:
   
               (1)
            
            
               2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (1) turi būti įtraukta į EEE susitarimą;
            
         
               (2)
            
            
               2012 m. spalio 10 d. Komisijos deleguotoji direktyva 2012/50/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl švino naudojimo išimčių (2), turi būti įtraukta į EEE susitarimą;
            
         
               (3)
            
            
               2012 m. spalio 10 d. Komisijos deleguotoji direktyva 2012/51/ES, kuria, derinant prie technikos pažangos, iš dalies keičiamos Europos Parlamento ir Tarybos direktyvos 2011/65/ES III priedo nuostatos dėl kadmio naudojimo išimčių (3), turi būti įtraukta į EEE susitarimą;
            
         
               (4)
            
            
               Direktyva 2011/65/ES panaikinama Europos Parlamento ir Tarybos direktyva 2002/95/EB (4), kuri įtraukta į Susitarimą ir todėl pagal Susitarimą turi būti panaikinta,
            
         
               (5)
            
            
               todėl EEE susitarimo II priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   EEE susitarimo II priedo XV skyriaus 12q punkto (Europos Parlamento ir Tarybos direktyva 2002/95/EB) tekstas pakeičiamas taip:
   „32011 L 0065: 2011 m. birželio 8 d. Europos Parlamento ir Tarybos direktyva 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimo (OL L 174, 2011 7 1, p. 88), pakeista:
   
               —
            
            
               
                  32012 L 0050: 2012 m. spalio 10 d. Komisijos deleguotąja direktyva 2012/50/ES (OL L 348, 2012 12 18, p. 16),
            
         
               —
            
            
               
                  32012 L 0051: 2012 m. spalio 10 d. Komisijos deleguotąja direktyva 2012/51/ES (OL L 348, 2012 12 18, p. 18).“
            
         2 straipsnis
   
      Europos Sąjungos oficialiojo leidinio EEE priede skelbtini Direktyvos 2011/65/ES, deleguotųjų direktyvų 2012/50/ES ir 2012/51/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2013 m. gegužės 4 d., jei pateikti visi pranešimai pagal EEE susitarimo 103 straipsnio 1 dalį (5).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2013 m. gegužės 3 d.
      
         
            EEE jungtinio komiteto vardu
         
         
            Pirmininkas
         
         Gianluca GRIPPA
      
   
   
      (1)  OL L 174, 2011 7 1, p. 88.
   
      (2)  OL L 348, 2012 12 18, p. 16.
   
      (3)  OL L 348, 2012 12 18, p. 18.
   
      (4)  OL L 37, 2003 2 13, p. 19.
   
      (5)  Konstitucinių reikalavimų nenurodyta.